ATP30 คว้าลูกค้าใหม่ 3 ราย รับรู้รายได้ต้นปี 59
ATP30 คว้าลูกค้าใหม่ 3 ราย เริ่มให้บริการรถรับส่งพนักงานจำนวน 25 คัน รับรู้รายได้ตั้งแต่ต้นปี 59
16 พ.ย. 2558

นายปิยะ เตชากูล กรรมการผู้จัดการ บริษัท เอทีพี 30 จำกัด (มหาชน) หรือ ATP30 เปิดเผยว่า จากการที่บริษัทมีการเจรจากับลูกค้าใหม่จำนวน 5 ราย ขณะนี้มีความชัดเจนแล้ว 3 ราย โดยจะเริ่มให้บริการและรับรู้รายได้ในช่วงต้นปี 59 เบื้องต้นบริษัทจะเริ่มให้บริการรถรับส่งพนักงานจำนวน 25 คัน ขณะที่ลูกค้ารายอื่นๆ คาดว่าจะได้ข้อสรุปเร็วๆนี้
นอกจากนี้ บริษัทยังอยู่ระหว่างการพัฒนาระบบบริหารจัดการการเดินรถ ให้มีประสิทธิภาพมากขึ้นเพื่อช่วยควบคุมพฤติกรรมการขับขี่และป้องกันการเกิดอุบัติเหตุ รวมถึงพัฒนาบุคลากร โดยจัดหลักสูตรอบรมอย่างต่อเนื่อง และมุ่งเน้นการสร้างรายได้ให้เติบโต รวมถึงบริหารจัดการต้นทุนทางการเงินให้อยู่ในระดับต่ำด้วยการจัดโครงสร้างทางการเงินให้มีความเหมาะสม